b'\n_START_ARTICLE_\nKanabis\n_START_PARAGRAPH_\nKan\xc3\xa1bis tudi marihu\xc3\xa1na, pogovorno g\xc3\xa1nd\xc5\xbea ali tr\xc3\xa1va, je pripravek iz rastline rodu konoplja (Cannabis), ki se uporablja kot psihoaktivna droga in kot medicinski kanabis. Farmakolo\xc5\xa1ko je glavna psihoaktivna u\xc4\x8dinkovina kanabisa tetrahidrokanabinol (THC), sicer pa je v rastlini \xc5\xa1e ve\xc4\x8d drugih kanabinoidov, kot so kanabidiol (CBD), tetrahidrokanabivarin (THCV) in kanabinol (CBN).\n_START_SECTION_\nLastnosti in u\xc4\x8dinki droge\n_START_PARAGRAPH_\nU\xc5\xbeivalci imajo te\xc5\xbeave pri iskanju natan\xc4\x8dnih besed za opis tega, kar \xc5\xbeelijo, imajo te\xc5\xbeave pri razumevanju tega, kar drugi povedo, pridobijo sposobnost za abstraktno mi\xc5\xa1ljenje in se pomaknejo proti bolj konkretnemu na\xc4\x8dinu mi\xc5\xa1ljenja (to tudi pomeni, da lahko z lastnim razmi\xc5\xa1ljanjem re\xc5\xa1ujejo svoje te\xc5\xbeave, postanejo samozavestni, lahko se pojavi ob\xc4\x8dutek osamljenosti, vidijo in razumejo stvari in pojave, ki jih prej niso ... Seveda pa so ti dolgoro\xc4\x8dni u\xc4\x8dinki marihuane zelo razli\xc4\x8dni, pri nekaterih se zaradi u\xc5\xbeivanja izoblikuje bolj teko\xc4\x8d govor, pomaga pri premagovanju treme. Uporablja se za laj\xc5\xa1anje bole\xc4\x8din. Do sedaj \xc5\xa1e ne poznamo primera smrti zaradi droge kot take. _NEWLINE_Danes je doma posajena rastlina redkost, veliko ve\xc4\x8d je zraste v rastlinjakih in skrivali\xc5\xa1\xc4\x8dih kriminalnih zdru\xc5\xbeb.\n_START_SECTION_\nZdravstvene posledice\n_START_PARAGRAPH_\nKanabis deluje kratkoro\xc4\x8dno kot u\xc4\x8dinkovit antiemetik in analgetik ter zni\xc5\xbeuje o\xc4\x8desni tlak, kar izbolj\xc5\xa1a po\xc4\x8dutje u\xc5\xbeivalca in bla\xc5\xbei simptome pri bolnikih z aidsom, nekaterimi rakavimi obolenji in glavkomom._NEWLINE_Po drugi strani obstajajo \xc5\xa1ibki dokazi o dolgoro\xc4\x8dnih negativnih posledicah uporabe kanabisa na fizi\xc4\x8dno zdravje, predvsem dihala in obto\xc4\x8dila. Uporaba kanabisa poslab\xc5\xa1a prognozo pri oku\xc5\xbebi s hepatitisom C in je povezana s pove\xc4\x8danim tveganjem za ve\xc4\x8d vrst raka. Ni dokazov, da bi povzro\xc4\x8dala du\xc5\xa1evne motnje sama po sebi, vendar pove\xc4\x8da tveganje za izbruh in relaps obstoje\xc4\x8dih psihoz pri dolgotrajnih uporabnikih.\n_START_SECTION_\nZgodovina\n_START_PARAGRAPH_\nDokazi za inhalacijo kanabisa izvirajo iz 3. tiso\xc4\x8dletja pr. n. \xc5\xa1t. kot nakazujejo zoglenela semena kanabisa, ki so jih na\xc5\xa1li v ritualni \xc5\xbeerjavnici v starove\xc5\xa1kem pokopnem mestu v sedanji Romuniji. Najbolj znani u\xc5\xbeivalci kanabisa so biti anti\xc4\x8dni Hindujci iz Indije in Nepala. V sanskrtu so zeli\xc5\xa1\xc4\x8de imenovali gan\xc5\xbeika (\xe0\xa4\x97\xe0\xa4\xbe\xe0\xa4\x82\xe0\xa4\x9c\xe0\xa4\xbe/\xe0\xa6\x97\xe0\xa6\xbe\xe0\xa6\x81\xe0\xa6\x9c\xe0\xa6\xbe v sodobnih indijskih jezikih gand\xc5\xbea). Anti\xc4\x8dno mamilo soma, ki je omenjena v Vedah kot sveti omamljajo\xc4\x8di halucinogen, so ve\xc4\x8dkrat povezali s kanabisom.'